PMIndiaData/PMIndiaSum huggingface dataset:
પ્રધાનમંત્રીએ રાષ્ટ્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રને સંબોધન કર્યું હતું. પ્રધાનમંત્રીએ જાહેરાત કરી હતી કે સોમવાર, ત્રીજી જાન્યુઆરી 2022થી 15-18 વર્ષના વયજૂથના બાળકોનું રસીકરણ શરૂ થશે. આ પગલાંથી શાળાઓમાં શિક્ષણ સામાન્ય થવાની અપેક્ષા છે અને શાળાએ જતા બાળકોના માતા-પિતાની ચિંતા ઘટાડશે. તેમણે 10મી જાન્યુઆરી, 2022, સોમવારથી આરોગ્યસંભાળ અને અગ્રહરોળના કાર્યકરો માટે અગમચેતીના ડૉઝની પણ જાહેરાત કરી હતી. ફ્રન્ટલાઇન વર્કર્સ અને હેલ્થ કેર વર્કર્સ કોવિડ દર્દીઓની સેવામાં જે સમય વીતાવે છે એને ધ્યાનમાં લઈને આમ કરાયું છે. ભારતમાં આને ‘પ્રિકૉશન ડૉઝ-અગમચેતીનો ડૉઝ’ કહેવામાં આવે છે, નહીં કે બૂસ્ટર ડૉઝ. અગમચેતીના ડૉઝના નિર્ણયથી આરોગ્યસંભાળ અને અગ્રહરોળના કાર્યકરોનો આત્મવિશ્વાસ મજબૂત થશે. પ્રધાનમંત્રીએ એવી પણ જાહેરાત કરી હતી કે 60 વર્ષથી વધુની વયના સિનિયર સિટિઝન્સ જેઓ અન્ય બીમારી ધરાવતા હોય એમને 10મી જાન્યુઆરી, 2022થી એમના તબીબોની સલાહ પર અગમચેતીના ડૉઝનો વિકલ્પ મળશે. ભારતમાં ઓમિક્રોનના ચેપનો ઉલ્લેખ કરતા, પ્રધાનમંત્રીએ લોકોને ગભરાટમાં ન આવી જવાની અને માસ્ક્સ તેમજ વારંવાર હાથ ધોવા જેવી સાવધાનીઓને અનુસરવાની વિનંતી કરી હતી. પ્રધાનમંત્રીએ કહ્યું કે મહામારી સામેની લડતનો વૈશ્વિક અનુભવ કહે છે કે કોરોના સામેની લડાઇમાં તમામ માર્ગદર્શિકાનું અનુસરણ સૌથી મોટા શસ્ત્રો છે. બીજું હથિયાર રસીકરણ છે, એમ તેમણે કહ્યું હતું. પ્રધાનમંત્રીએ માહિતી આપી કે આ વર્ષની 16મી જાન્યુઆરીથી શરૂ થયેલા રસીકરણનાં અભિયાને 141 કરોડ ડૉઝીસ પાર કર્યાં છે. તેમણે આ સફળતા માટે નાગરિકો, વૈજ્ઞાનિકો અને આરોગ્યસંભાળ કાર્યકરો અને તબીબોના સામૂહિક પ્રયાસોને યશ આપ્યો હતો. રસીની ગંભીરતાને બહુ વહેલી રસી પર ઓળખી કાઢવામાં આવી હતી, સંશોધનની સાથે જ મંજૂરીની પ્રક્રિયા, પુરવઠા સાંકળ, વિતરણ, આઇટી સપોર્ટ સિસ્ટમ અને પ્રમાણપત્ર પર કાર્ય કેન્દ્રીત કરવામાં આવ્યું હતું. આ પ્રયાસોને કારણે દેશમાં 61 ટકા વસ્તીને રસીના બેઉ ડૉઝીસ અને 90 ટકા વયસ્કોને પહેલો ડૉઝ મળી ગયો છે. પ્રધાનમંત્રીએ ભાર મૂક્યો હતો કે આજે, જેમ જેમ વાયરસ ગુણવિકાર પામી રહ્યો છે તેમ તેમ આપણી પડકારનો સામનો કરવાની ક્ષમતા અને આત્મવિશ્વાસનો પણ આપણી નવીન હિંમત સાથે ગુણાકાર થઈ રહ્યો છે. તેમણે માહિતી આપી હતી કે આજે દેશ પાસે 18 લાખ આઇસોલેશન બૅડ્સ, 5 લાખ ઑક્સિજન સપોર્ટેડ બૅડ્સ, 1 લાખ 40 હજાર આઇસીયુ બૅડ્સ, ખાસ બાળકો માટે 90 હજાર આઇસીયુ અને નોન આઇસીયુ બૅડ્સ, 3 હજાર કરતા વધુ પીએસએ ઑક્સિજન પ્લાન્ટ્સ, 4 લાખ ઑક્સિજન સિલિન્ડર્સ છે અને બફર ડૉઝીસ અને ટેસ્ટિંગ માટે રાજ્યોને મદદ પૂરી પડાઇ રહી છે. પ્રધાનમંત્રીએ ખાતરી આપી હતી કે દેશ જલદી નાકમાં મૂકવાની રસી અને વિશ્વની પહેલી ડીએનએ રસી વિકસાવશે. પ્રધાનમંત્રીએ માહિતી આપી કે કોરોના સામેની ભારતની લડાઇ, એકદમ શરૂઆતથી જ વૈજ્ઞાનિક સિદ્ધાંતો, વૈજ્ઞાનિક મસલતો અને વૈજ્ઞાનિક પદ્ધતિ પર આધારિત રહી છે. 11 મહિનાથી ચાલતાં રસીકરણ અભિયાને દેશવાસીઓનાં રોજિંદા જીવનમાં રાહત અને રાબેતાની સ્થિતિ લાવી છે એમ પ્રધાનમંત્રીએ કહ્યું હતું. વિશ્વના ઘણા દેશોની સરખામણીએ આર્થિક પ્રવૃત્તિઓ પ્રોત્સાહજનક રહી છે. તેમ છતાં, પ્રધાનમંત્રીએ સચેત કર્યા હતા કે કોરોના હજી ગયો નથી અને સાવધાની જ સર્વોચ્ચ અગ્રતા છે. શ્રી મોદીએ અફવાઓ, ગૂંચવણ અને ભય ફેલાવવાના પ્રયાસો સામે સાવધાન કર્યા હતા. તેમણે આગામી દિવસોમાં વિશ્વનાં સૌથી મોટાં રસીકરણનાં અભિયાનને મજબૂત અને ઝડપી કરવાની અપીલ કરી હતી.
કોવિડની સ્થિતિની ચર્ચા કરવા માટે પ્રધાનમંત્રીએ છ રાજ્યોના મુખ્ય મંત્રીઓ સાથે વાતચીત કરી

કોવિડ સંબંધી સ્થિતિની ચર્ચા કરવા માટે પ્રધાનમંત્રી શ્રી નરેન્દ્ર મોદીએ આજે તમિલનાડુ, આંધ્ર પ્રદેશ, કર્ણાટક, ઓડિશા, મહારાષ્ટ્ર અને કેરળના મુખ્ય મંત્રીઓ સાથે વાતચીત કરી હતી. કેન્દ્રીય ગૃહ મંત્રી, આરોગ્ય મંત્રી પણ આ મીટિંગમાં હાજર રહ્યા હતા. મુખ્ય મંત્રીઓએ કોવિડને હાથ ધરવામાં શક્ય તમામ મદદ અને સમર્થન આપવા બદલ પ્રધાનમંત્રીનો આભાર માન્યો હતો. તેમણે પ્રધાનમંત્રીને એમનાં રાજ્યોમાં રસીકરણની પ્રગતિ વિશે અને વાયરસના પ્રસારને કાબૂમાં લેવા માટે લેવાઈ રહેલાં પગલાં વિશે માહિતી આપી હતી. તેમણે રસીકરણની વ્યૂહરચના વિશે પણ પ્રતિભાવો આપ્યા હતા. તબીબી ઇન્ફ્રાસ્ટ્રક્ચર વધારવા લેવાયેલાં પગલાં વિશે મુખ્ય મંત્રીઓએ વાત કરી હતી અને ભવિષ્યમાં સંભવિત વધારાને પહોંચી વળવા અંગે સૂચનો પણ આપ્યાં હતાં. દર્દીઓ દ્વારા સામનો કરાઇ રહેલા કોવિડ પછીના પ્રશ્નો અને આવા કેસમાં સહાય પૂરી પાડવા લેવાઈ રહેલાં પગલાં વિશે પણ તેમણે ચર્ચા કરી હતી. તેમણે ખાતરી આપી હતી કે ચેપનો ઉછાળો કાબૂમાં લેવા માટે તેઓ એમનાં શ્રેષ્ઠ પ્રયાસો કરી રહ્યા છે. કેન્દ્રીય ગૃહ મંત્રીએ ઉલ્લેખ કર્યો હતો કે જુલાઇના મહિના દરમિયાન કુલ કેસના 80 ટકાથી વધારે કેસ આ છ રાજ્યોના છે, જ્યારે આમાંના કેટલાંક રાજ્યોમાં બહુ ઊંચો ટેસ્ટ પૉઝિટિવિટી રેટ પણ છે. કેન્દ્રીય આરોગ્ય સચિવે દેશમાં કોવિડના કેસની ચર્ચા કરી હતી અને કોવિડ અનુરૂપ આચરણ વધારે મજબૂત કરવાની જરૂર અને વધારે કેસ ભાર ધરાવતા જિલ્લાઓમાં કન્ટેનમેન્ટનાં પગલાંની જરૂર વિશે વાત કરી હતી. તેમણે એમ પણ સૂચવ્યું હતું કે આવા જિલ્લાઓને ધીમે ધીમે અને પ્રમાણબદ્ધ રીતે સાવચેતીથી ખોલવા જોઇએ. પોતાની સમાપન ટિપ્પણીઓમાં પ્રધાનમંત્રીએ મહામારી સામેની એમની લડાઈમાં પરસ્પર સહકાર અને વિદ્વતા માટે રાજ્ય સરકારોની પ્રશંસા કરી હતી. પ્રધાનમંત્રીએ કહ્યું હતું કે આપણે બધા એવા મુકામે છીએ જ્યાં ત્રીજી લહેરની દહેશતો સતત વ્યક્ત થઈ રહી છે. કેસમાં ઘટાડાના વલણને કારણે નિષ્ણાતો સકારાત્મક સંકેતો આપી રહ્યા છે એમ છતાં જૂજ રાજ્યોમાં કેસની સંખ્યામાં વધારો હજી ચિંતાજનક છે. પ્રધાનમંત્રીએ ધ્યાન દોર્યું હતું કે છેલ્લા સપ્તાહ દરમિયાન 80 ટકા કેસ અને 84 ટકા કમનસીબ મૃત્યુ અત્યારે મીટિંગમાં હાજર રાજ્યોમાંથી થયા હતા. શરૂઆતમાં નિષ્ણાતો માનતા હતા કે જ્યાંથી બીજી લહેર ઉદભવી છે એ રાજ્યો પહેલા સામાન્ય થશે. તેમ છતાં કેરળ અને મહારાષ્ટ્રમાં વધતી સંખ્યા ગંભીર ચિંતાનું કારણ છે એમ પ્રધાનમંત્રીએ કહ્યું હતું. शुरुआत में विशेषज्ञ ये मान रहे थे कि जहां से सेकंड वेव की शुरुआत हुई थी, वहाँ स्थिति पहले नियंत्रण में होगी। लेकिन महाराष्ट्र और केरल में केसेस में इजाफा देखने को मिल रहा है। ये वाकई हम सबके लिए, देश के लिए एक गंभीर चिंता का विषय है:
પ્રધાનમંત્રીએ મ્યાન્માર લશ્કરના વિમાનના કરુણ અકસ્માત બદલ દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ મ્યાન્માર લશ્કરના પરિવહનનું વિમાન તૂટી પડવા બદલ દુઃખ વ્યક્ત કર્યું છે. પ્રધાનમંત્રીએ કહ્યું હતું કે, “મ્યાન્મારના લશ્કરનું પરિવહન વિમાન તૂટી પડ્યું છે. તેમાં થયેલી જાનમાલની હાનિ પર દુઃખ થયું છે. ભારત રિકવરીના તમામ પ્રયાસોમાં મદદ કરવા તૈયાર છે.”
પ્રધાનમંત્રીએ ભારતીય રાજસ્વ સેવાના પ્રશિક્ષુ અધિકારીઓ સાથે જનતાનો વિશ્વાસ જીતવાનું આહ્વાન કર્યું.

ભારતીય રાજસ્વ સેવાના 167 પ્રશિક્ષુ અધિકારીઓએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. ભારતીય રાજસ્વ સેવાના પ્રશિક્ષુ અધિકારીઓ સાથે વાતચીત કરતા પ્રધાનમંત્રીએ તેમને ભારતની જનતાનો વિશ્વાસ જીતવાનું આહ્વાન કર્યું. પ્રધાનમંત્રીએ કહ્યું કે આવું તેવો પોતાના કાર્ય દ્વારા કરી શકે છે. શ્રી મોદીએ કહ્યું કે દેશના મોટા ભાગના લોકો કાયદાનું પાલન કરે છે અને તે દેશહિતમાં કાયદાના પાલનની ઈચ્છા પણ રાખે છે. તેમણે કહ્યું કે ઈમાનદારીથી ટેક્સ ચૂકવવાવાળાને પરેશાન ન કરવા જોઈએ. જો કે સરકારની રાજસ્વ નીતિ પર અધિકારીગણ અમલ કરીને પોતાના કર્તવ્યનું પાલન કરે છે. તેમણે કહ્યું કે અધિકારીઓએએ સુનિશ્ચિત કરવું જોઈએ કે સરકારની બધી જનોન્મુખી પહેલોનો લાભ પ્રાથમિકતાના આધાર પર જનતા સુધી પહોંચે. યુવા પ્રશિક્ષુ અધિકારીઓના સવાલોના જવાબ આપતા પ્રધાનમંત્રીએ કહ્યું કે અધિકારીઓએ અનુભવવું જોઈએ કે આ દેશનો દરેક નાગરિક તેમના પરિવારનો ભાગ છે. તેમણે કહ્યું કે કદાચ જો એવી ભાવના રહેશે તો અધિકારીગણ જોશ અને ઉત્સાહની સાથે પોતાનું કાર્ય કરશે તથા તેઓ થાકથી દૂર રહેશે. 45 મિનિટના પોતાના સંબોધન દરમિયાન પ્રધાનમંત્રીએ પોતાના જીવન અને પોતાના રાજનૈતિક અનુભવોના કેટલાક ઉદાહરણો પણ જણાવ્યા. તેમણે કહ્યું કે લોક સેવકો માટે એ જરૂરી છે કે તેઓ સંવેદનશીલતા અને માનવીય મૂલ્યોના મહત્વને સમજે.
પ્રધાનમંત્રીએ બિહારના મોતિહારીમાં ઈંટના ભઠ્ઠામાં દુર્ઘટનાને કારણે થયેલી જાનહાનિને શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બિહારના મોતિહારીમાં ઈંટના ભઠ્ઠામાં થયેલી દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ મૃતકના નજીકના સંબંધીઓને 2 લાખ રૂ. અને પ્રધાનમંત્રી રાષ્ટ્રીય રાહત ભંડોળ (
કેબિનેટે દક્ષિણ કોરિયાની ઈન્ટરનેશનલ વેક્સિન ઈન્સ્ટિટ્યુટમાં ભારતના સભ્યપદને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ઈન્ટરનેશનલ વેક્સિન ઈન્સ્ટિટ્યુટ (આઈવીઆઈ)ની ગવર્નિંગ કાઉન્સિલમાં ભારતનું સંપૂર્ણ સભ્યપદ લેવા અંગેની દરખાસ્તને મંજૂરી આપી હતી. આને પગલે દક્ષિણ કોરિયામાં સિઉલ ખાતેની ઈન્ટરનેશનલ વેક્સિન ઈન્સ્ટિટ્યુટ (આઈવીઆઈ)ને 5,00,000 અમેરિકન ડોલરનો વાર્ષિક ફાળો ચૂકવવાનો રહેશે. પશ્ચાદ્ભૂમિ યુએનડીપીની પહેલ તરીકે વર્ષ 1997માં દક્ષિણ કોરિયામાં સિઉલ ખાતે ઈન્ટરનેશનલ વેક્સિન ઈન્સ્ટિટ્યુટ (આઈવીઆઈ)ની સ્થાપના થઈ હતી. આ એક આંતરરાષ્ટ્રીય સંસ્થા છે, જે લોકો, ખાસ કરીને બાળકોને જીવલેણ ચેપી બીમારીઓથી રક્ષણ આપવા માટે નવી અને વધુ સારી રસી (વેક્સિન) વિકસાવવા અને લોકોને ઉપલબ્ધ બનાવવા માટે કાર્યરત છે. વર્ષ 2007માં કેબિનેટની મંજૂરીને પગલે ભારત, આઈવીઆઈ સાથે જોડાયું હતું. ભારત આઈવીઆઈનું ઘણા લાંબા સમયનું સહયોગી અને હિસ્સેદાર છે. ડિસેમ્બર, 2012માં આઈવીઆઈના બોર્ડ ઑફ ટ્રસ્ટીઝ (બીઓટી)એ તેના નવા સંચાલકીય માળખાના ઘડતરને મંજૂરી આપી હતી. આઈવીઆઈના નવા સંચાલકીય માળખા મુજબ સંસ્થાના સભ્ય દેશે આઈવીઆઈને તેના મુખ્ય બજેટનો અમુક હિસ્સો ચૂકવવાનો રહે છે. ભારતનું વર્ગીકરણ જૂથ-1માં થતું હોવાથી, તેણે 50,000 અમેરિકન ડોલરનો વાર્ષિક ફાળો ચૂકવવો પડે છે.
પ્રધાનમંત્રીની ફ્રાન્સની મુલાકાત વખતે ભારત-ફ્રાન્સનું સંયુક્ત નિવેદન (22-23 ઓગસ્ટ 2019)

1. ભારતના પ્રધાનમંત્રી શ્રી નરેન્દ્ર મોદીએ ફ્રાન્સના રાષ્ટ્રપતિ શ્રી ઇમેન્યુઅલ મેક્રોનના આમંત્રણથી પેરિસમાં તા. 22 અને 23 ઓગસ્ટ, 2019ના દ્વિપક્ષીય શિખર પરિષદમાં ભાગ લેવાનાં હેતુથી અને
પ્રધાનમંત્રી શેરડીના ખેડૂતો સાથે ચર્ચા કરશે

પ્રધાનમંત્રી શ્રી નરેન્દ્ર મોદી 29 જૂન, 2018ના રોજ લોક કલ્યાણ માર્ગ ખાતે 150 જેટલા ખેડૂતોના એક પ્રતિનિધિમંડળ સાથે ચર્ચા કરશે. આ પ્રતિનિધિમંડળમાં ઉત્તરપ્રદેશ, ઉત્તરાખંડ, પંજાબ, મહારાષ્ટ્ર અને કર્ણાટકના ખેડૂતો સામેલ છે. આ મુલાકાત દરમિયાન કેન્દ્ર સરકારે શેરડી ક્ષેત્ર માટે કરેલા હસ્તક્ષેપો અને પહેલો વિશે ચર્ચા કરવામાં આવે એવી અપેક્ષા છે.
પ્રધાનમંત્રી શ્રીએ બીજી વૈશ્વિક કોવિડ વર્ચ્યુઅલ સમિટમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે અગાઉ યુએસએના રાષ્ટ્રપતિ જોસેફ આર. બાઈડેન જુનિયરના આમંત્રણ પર બીજી વૈશ્વિક કોવિડ વર્ચ્યુઅલ સમિટમાં ભાગ લીધો હતો. 'પ્રિવેન્ટિંગ પેન્ડેમિક ફેટિગ એન્ડ પ્રાયોરિટાઈઝિંગ પ્રિપેર્ડનેસ' વિષય પર સમિટના પ્રારંભિક સત્રમાં પ્રધાનમંત્રીએ તેમની ટિપ્પણીઓ આપી હતી. પ્રધાનમંત્રીએ ભારપૂર્વક જણાવ્યું હતું કે ભારતે રોગચાળા સામે લડવા માટે જનલક્ષી વ્યૂહરચના અપનાવી છે અને આ વર્ષે તેના આરોગ્ય બજેટ માટે અત્યાર સુધીની સૌથી વધુ ફાળવણી કરી છે. પ્રધાનમંત્રી શ્રીએ જણાવ્યું હતું કે ભારત વિશ્વમાં સૌથી મોટું રસીકરણ અભિયાન ચલાવી રહ્યું છે અને તેની પુખ્ત વસ્તીના નેવું ટકા અને પચાસ મિલિયનથી વધુ બાળકોને રસી અપાવી છે. પ્રધાનમંત્રી શ્રીએ એ પણ પ્રકાશિત કર્યું કે વૈશ્વિક સમુદાયના એક જવાબદાર સભ્ય તરીકે, ભારત તેની ઓછી કિંમતની સ્વદેશી કોવિડ શમન તકનીકો, રસીઓ અને ઉપચાર પદ્ધતિઓ અન્ય દેશો સાથે શેર કરીને સક્રિય ભૂમિકા ભજવવાનું ચાલુ રાખશે. ભારત તેના જીનોમિક સર્વેલન્સ કન્સોર્ટિયમને વિસ્તારવા માટે કામ કરી રહ્યું છે. ભારતે પરંપરાગત દવાઓનો વ્યાપકપણે ઉપયોગ કર્યો છે અને આ જ્ઞાન વિશ્વને ઉપલબ્ધ કરાવવા માટે ભારતમાં
પ્રધાનમંત્રી શ્રીએ રામપુરમાં માર્ગ અકસ્માતમાં મૃત્યુ પામેલા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રામપુરમાં માર્ગ અકસ્માતમાં થયેલા મૃત્યુ અંગે ઊંડો શોક વ્યક્ત કર્યો છે. તેમણે પીડિત પરિવાર પ્રત્યે સંવેદના વ્યક્ત કરી હતી. તેમણે માહિતી આપી હતી કે રાજ્ય સરકારની દેખરેખ હેઠળ સ્થાનિક વહીવટીતંત્ર તમામ શક્ય મદદ પૂરી પાડી રહ્યું છે. પ્રધાનમંત્રી કાર્યાલયે ટ્વીટ કર્યું: "ઉત્તર પ્રદેશના રામપુરમાં થયેલ માર્ગ અકસ્માત ખૂબ જ દુ:ખદ છે. આ અકસ્માતમાં જીવ ગુમાવનારા લોકોના પરિવારો પ્રત્યે મારી ઊંડી સંવેદના વ્યક્ત કરીને, હું ઘાયલોને ઝડપથી સ્વસ્થ થવાની કામના કરું છું. રાજ્ય સરકારની દેખરેખમાં સ્થાનિક તંત્ર ઘટનાસ્થળે શક્ય તમામ મદદ માટે કાર્યરત છે.”
પ્રધાનમંત્રીએ પશ્ચિમ બંગાળના વિવિધ ભાગોમાં વીજળી પડવાથી ભોગ બનેલા લોકો માટે આર્થિક સહાય મંજૂર કરી

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના વિવિધ ભાગોમાં વીજળી પડવાના કારણે જીવ ગુમાવનારા લોકો પ્રત્યે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું, ‘મારી સંવેદના એ તમામ લોકોની સાથે છે જેમણે પશ્ચિમ બંગાળના વિવિધ ભાગોમાં વીજળી પડવાના કારણે પોતાના પરિજનોને ગુમાવ્યા છે. ઘાયલો ઝડપથી સ્વસ્થ થાય એવી પ્રાર્થના.’ પ્રધાનમંત્રી શ્રી નરેન્દ્ર મોદીએ પશ્ચિમ બંગાળના વિવિધ ભાગોમાં વીજળી પડવાથી મૃત્યુ પામનારા પ્રત્યેક લોકોનાં નજીકના પરિવારજન માટે રૂ. 2 લાખની આર્થિક સહાય જાહેર કરી અને ઘાયલો માટે રૂ. 50000 મંજૂર કર્યા છે.
પ્રધાનમંત્રી 29 ફેબ્રુઆરી, 2020નાં રોજ આખા દેશમાં 10,000 ફાર્મર પ્રોડ્યુસર ઓર્ગેનાઇઝેશન (એફપીઓ – ખેડૂત ઉત્પાદક મંડળી) લોંચ કરશે

પ્રધાનમંત્રી શ્રી નરેન્દ્ર મોદી 29 ફેબ્રુઆરી, 2020નાં રોજ ચિત્રકૂટમાં દેશભરમાં 10,000 ખેડૂત ઉત્પાદક મંડળીઓ (એફપીઓ) લોંચ કરશે. નાના અને સીમાંત ખેડૂતોની સંખ્યા લગભગ 86 ટકા છે, જેમની પાસે દેશમાં સરેરાશ 1.1 હેક્ટરથી ઓછી ખેતીલાયક જમીન છે. આ નાનાં, સીમાંત અને જમીનવિહોણા ખેડૂતોને કૃષિ ઉત્પાદન દરમિયાન મોટા પડકારોનો સામનો કરવો પડે છે, જેમાં ટેકનોલોજી, શ્રેષ્ઠ બિયારણ, ખાતર, જંતુનાશક અને ઉચિત નાણાકીય સમસ્યાઓ સામેલ છે. આ ખેડૂતોને પોતાની આર્થિક નબળાઈને કારણે પોતાના ઉત્પાદનો માટે બજાર મેળવવાનાં પડકારોને પણ સામનો કરવો પડે છે. એફપીઓથી નાનાં, સીમાંત અને જમીનવિહોણા ખેડૂતોનું સમુદાયીકરણ કરવામાં સહાયતા મળશે, જેથી આ સમસ્યાઓનું સમાધાન કરવામાં ખેડૂતોની સામૂહિક શક્તિ વધી શકે. એફપીઓની સભ્ય મંડળી અંતર્ગત પોતાની કામગીરીનું વ્યવસ્થાપન કરી શકશે, જેથી ટેકનોલોજી, રોકાણ, ધિરાણ અને બજાર સુધી વધારે સારી પહોંચ મળી શકે તથા તેમની આજીવિકા ઝડપથી વધી શકે. પીએમ-કિસાનનું એક વર્ષ પૂર્ણ આ પ્રસંગે પીએમ-કિસાન યોજના શરૂ થયાના એક વર્ષ પૂર્ણ થવાને ધ્યાનમાં રાખીને એની વર્ષગાંઠની ઉજવણીનું આયોજન પણ કરવામાં આવશે. મોદી સરકારે ખેડૂતોની આવકનાં સમર્થન સ્વરૂપે પ્રધાનમંત્રી સમ્માન નિધિ (પીએમ-કિસાન) યોજના શરૂ કરી હતી, જેથી ખેડૂતોને કૃષિ, આનુષંગિક કામગીરીઓ અને સ્થાનિક જરૂરિયાતોનાં ખર્ચને પૂર્ણ કરવામાં મદદ મળી શકશે. આ યોજના અંતર્ગત દરેક યોગ્ય લાભાર્થીને દર વર્ષે રૂ. 6,000ની રકમ આપવામાં આવે છે. આ રકમ બે-બે હજાર રૂપિયાનાં ત્રણ હપ્તામાં ચુકવવામાં આવે છે. દરેક હપ્તો ચાર મહિને આપવામાં આવે છે. આ ચૂકવણી ડાયારેક્ટ બેનિફિટ ટ્રાન્સફર (ડીબીટી – બેંકનાં ખાતામાં સીધુ હસ્તાંતરણ) પદ્ધતિ અંતર્ગત યોગ્ય લાભાર્થીઓનાં બેંક ખાતાઓમાં સીધું ઓનલાઇન મોકલી શકાય છે. આ યોજના 24 ફેબ્રુઆરી, 2019નાં રોજ શરૂ કરવામાં આવી હતી અને 24 ફેબ્રુઆરી, 2020નાં રોજ સફળતાપૂર્વક એક વર્ષ પૂર્ણ કર્યું છે. મોદી સરકારનાં બીજા કાર્યકાળની પ્રથમ મંત્રીમંડળીય બેઠકમાં એક ઐતિહાસિક નિર્ણય અંતર્ગત તમામ ખેડૂતોને પીએમ-કિસાન યોજનાનો લાભ આપવાનો નિર્ણય લેવાયો હતો. પ્રધાનમંત્રી કિસાન યોજનાના લાભાર્થીઓને કિસાન ક્રેડિટ કાર્ડ આપવાનું વિશેષ અભિયાન પ્રધાનમંત્રી 29 ફેબ્રુઆરી, 2020નાં રોજ પીએમ-કિસાન યોજના અંતર્ગત તમામ લાભાર્થીઓને કિસાન ક્રેડિટ કાર્ડ (કેસીસી) વિતરણ અભિયાન શરૂ કરશે. પીએમ-કિસાન યોજના અંતર્ગત લગભગ 8.5 કરોડ લાભાર્થીઓમાંથી 6.5 કરોડથી વધારે ખેડૂતોની પાસે કિસાન ક્રેડિટ કાર્ડ છે. આ અભિયાનથી એ સુનિશ્ચિત થશે કે લગભગ બે કરોડ પીએમ-કિસાન લાભાર્થીઓને પણ કિસાન ક્રેડિટ કાર્ડની વહેંચણી કરવામાં આવશે. તમામ પીએમ-કિસાન લાભાર્થીઓને ઓછા દરે સંસ્થાગત ઋણની સુવિધા આપવા માટે 12 થી 26 ફેબ્રુઆરી સુધી 15 દિવસીય વિશેષ અભિયાન શરૂ કરવામાં આવ્યું છે. આ સેવા માટે એક પાનાનું સાધારણ ફોર્મ ભરવાનું રહેશે, જેમાં બેંક ખાતા નંબર, ખેતીવાડીનાં રેકોર્ડનું વિવરણ જેવી મૂળભૂત જાણકારી આપવાની હોય છે. એમાં ખેડૂતોને એ જાણકારી આપવી પડશે કે હાલ તેઓ કોઈ પણ અન્ય બેંક ખાતામાંથી કેસીસીનાં લાભાર્થી નથી. જે પીએમ-કિસાન લાભાર્થીઓની અરજી 26 ફેબ્રુઆરી સુધી મળી હોય, તેમને કિસાન ક્રેડિટ કાર્ડ આપવા માટે 29 ફેબ્રુઆરીનાં રોજ બેંક શાખાઓમાં બોલાવવામાં આવશે.
બાંગ્લાદેશના ગૃહમંત્રીએ પ્રધાનમંત્રીની મુલાકાત લીધી

બાંગ્લાદેશના ગૃહમંત્રી અસદુઝમને આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રીએ બાંગ્લાદેશમાં તાજેતરમાં થયેલા આંતકવાદી હુમલામાં માર્યા ગયેલા લોકો પ્રત્યે શોક વ્યક્ત કર્યો. પ્રધાનમંત્રીએ આંતકવાદ સામેની લડાઈમાં બાંગ્લાદેશને સમર્થન આપવાની પ્રતિબધ્ધતાને દોહરાવી. ગૃહમંત્રી અસદુઝમને પ્રધાનમંત્રીનો ભારતના સહયોગ અને એકજૂથતા માટે આભાર માન્યો. તેમણે પ્રધાનમંત્રીને બાંગ્લાદેશની સ્થિતિથી આવગત પણ કરાવ્યા.
‘આરોગ્ય મંથન’ કાર્યક્રમના સમાપન સમારોહ દરમિયાન પ્રધાનમંત્રીના સંબોધનનો મૂળપાઠ

મંચ પર ઉપસ્થિત મંત્રી પરિષદના મારા સાથી ડૉક્ટર હર્ષવર્ધનજી, અશ્વિનીકુમાર ચૌબેજી, જુદા-જુદા રાજ્યોમાંથી આવેલા અને અન્ય સંસ્થાનોમાંથી આવેલા પ્રતિનિધિગણ, આયુષ્માન ભારતની સાથે જોડાયેલ તમામ સાથીઓ, તેમજ અહિં આવેલા સૌ લાભાર્થીઓ. ભાઈઓ અને બહેનો, આજે ત્રીજી નવરાત્રી છે. આજે માઁના ચંદ્રઘંટા સ્વરૂપની પૂજા કરવામાં આવે છે. માન્યતા છે કે દસ ભુજાઓવાળી દેવી ચંદ્રઘંટા ચંદ્રમાઁની શીતળતા અને સૌમ્યતા લઈને સંપૂર્ણ જગતની પીડાનો નાશ કરે છે. ભારતના 50 કરોડથી વધુ ગરીબોની પીડાને હરનારી આયુષ્માન ભારત યોજનાના પહેલા વર્ષ પર ચર્ચાનો આનાથી વધુ સારો સંયોગ વળી બીજો કયો હોઈ શકે છે. સાથીઓ, આયુષ્માન ભારતનું આ પહેલું વર્ષ સંકલ્પનું રહ્યું છે, સમર્પણનું રહ્યું છે, શિક્ષાનું રહ્યું છે. આ ભારતની સંકલ્પ શક્તિ જ છે કે દુનિયાની સૌથી મોટી આરોગ્ય કાળજી યોજના આપણે ભારતમાં સફળતાપૂર્વક ચલાવી રહ્યા છીએ. અને આ સફળતાની પાછળ સૌથી મોટી સમર્પણની ભાવના છે, સદભાવના છે. આ સમર્પણ દેશના દરેક રાજ્ય અને કેન્દ્રશાસિત પ્રદેશનું છે, આ સમપર્ણ દેશના હજારો સરકારી અને ખાનગી દવાખાનાઓનું છે, આ સમર્પણ દરેક કર્મચારી, દરેક તબિબ, આયુષ્માન મિત્ર, આશા વર્કર સામાજિક સંગઠનો, જન પ્રતિનિધિઓ, એટલે કે બધાનું છે. ભાઈઓ અને બહેનો, આ જ સમર્પણના કારણે જ આજે દેશ વિશ્વાસથી કહી રહ્યો છે, ગર્વ સાથે કહી રહ્યો છે- વર્ષ એક, આયુષ્માન અનેક. દેશભરના ગરીબ, 46 લાખ ગરીબ પરિવારોને બીમારીની નિરાશામાંથી સ્વસ્થ જીવનની આશા જગાડવી, તે એક બહુ મોટી સિદ્ધિ છે. આ એક વર્ષમાં જો કોઈ એક વ્યક્તિની જમીન, ઘર, ઘરેણા કે બીજો કોઈ સામાન બીમારીના ખર્ચમાં વેચાતો બચ્યો છે, ગીરવે રાખવામાંથી બચ્યો છે; તો તે આયુષ્માન ભારતની ઘણી મોટી સફળતા છે. સાથીઓ, થોડા સમય પહેલા આવા જ કેટલાક લાભાર્થીઓ સાથે મને વાત કરવાનો અવસર મળ્યો. વીતેલા એક વર્ષમાં, ત્યાં સુધી કે ચૂંટણી દરમિયાન પણ મેં દેશભરમાં આવા તમામ સાથીઓની સાથે સંવાદ કરવાનો સતત પ્રયાસ કર્યો છે. તેમની સાથે વાતચીત કરવાથી તમને એવો અનુભવ થાય છે કે આયુષ્માન ભારત ‘
પ્રધાનમંત્રીએ જાહેર કરેલા જમ્મુ અને કાશ્મીર માટેના વિકાસ પેકેજના મુખ્ય મુદ્દા

પ્રધાનમંત્રી શ્રી નરેન્દ્ર મોદીએ આજે જમ્મુ અને કાશ્મીર માટે 80 હજાર કરોડ રૂપિયાના વિકાસ પેકેજની જાહેરાત કરી હતી. આ પેકેજની મુખ્ય ખાસિયતો આ પ્રકારે છેઃ પૂર રાહત પુનનિર્માણ અને પૂર પ્રબંધન – 7854 કરોડ આમાં ધ્વસ્ત મકાનોના પુનનિર્માણ અને પાયાની માળખાકીય સુવિધાના પુનર્ગઠન માટે લોકોની મદદ માટે, વેપારીઓ તથા નાના વ્યવસાયીઓની આજીવિકા ફરીથી મળતી થાય તે માટે, ઝેલમ નદી અને તેની સહાયક નદીઓ માટે વ્યાપક પૂર પ્રબંધન યોજના માટે, અને ઝેલમ અને તવી પૂર પુનર્ગઠન પરિયોજના માટે આર્થિક સહાયતાનો સમાવેશ થાય છે. રસ્તા અને રાજમાર્ગ પરિયોજનાઓ – 42611 કરોડ રૂપિયા તેમાં ઝોઝિલા ઘાટનું નિર્માણ; જમ્મુ અને શ્રીનગરમાં સેમી રિંગરોડ; શ્રેષ્ઠ સંપર્ક માટે ભારતમાલા હેઠળ પરિયોજનાઓ; અને મહત્વપૂર્ણ રાજમાર્ગોનું નિર્માણ અને રાજ્યમાં અન્ય પરિયોજનાઓ સામેલ છે. વીજળી, નવીન તથા નવીકરણીય ઉર્જા – 11708 કરોડ રૂપિયા તેમાં વીજળી પાયાનું માળખું અને વિતરણ પ્રણાલીઓ; સૌર ઉર્જા; લઘુ પન-વિજળી પરિયોજનાઓના સંવર્ધનનો સમાવેશ થયો છે. સ્વાસ્થ્ય – 4900 કરોડ રૂપિયા તેમાં રાજ્યના રાજધાની નગરોમાં એઇમ્સ જેવી બે સંસ્થાઓનું નિર્માણ; હોસ્પિટલો અને પ્રાથમિક સ્વાસ્થ્ય કેન્દ્રોમાં પાયાની માળખાકીય સુવિધાઓ ઉભી કરવાના સમર્થનનો સમાવેશ છે. માનવ સંસાધન વિકાસ, કૌશલ્ય વિકાસ અને રમત-ગમત – 2600 કરોડ રૂપિયા તેમાં જમ્મુમાં આઈઆઈટી અને આઈઆઈએમની સ્થાપના; આવનારા પાંચ વર્ષ દરમિયાન એક લાખ યુવાનોને પ્રશિક્ષિત કરવા માટે હિમાયત યોજના હેઠળના પ્રયાસોમાં ઝડપ લાવવી; તથા રમત-ગમત પાયાના માળખાના સંવર્ધનનો સમાવેશ કરાયો છે. કૃષિ અને ખાદ્ય પ્રસંસ્કરણ – 529 કરોડ રૂપિયા તેમાં બાગાયત અને શીત સંગ્રહ ભંડારની સુવિધાના નિર્માણનો સમાવેશ કરાયો છે. પર્યટન – 2241 કરોડ રૂપિયા તેમાં નવી પરિયોજનાઓ અને પર્યટન પરિપથો અને 50 પર્યટન ગામડાંઓની સ્થાપનાનો સમાવેશ છે. શહેરી વિકાસ – 2312 કરોડ રૂપિયા તેમાં સ્માર્ટ સિટી અને સ્વચ્છ ભારત અભિયાનો હેઠળ; તથા જમ્મુ અને કાશ્મીર શહેરોમાં બુનિયાદી માળખા માટેની રાશિનો સમાવેશ કરાયો છે. સુરક્ષા અને વિસ્થાપિત લોકોનું કલ્યાણ – 5263 કરોડ રૂપિયા તેમાં કાશ્મીરી પ્રવાસીઓ માટે રોજગાર, છામ્બ અને પીઓકેના પરિવારોના પુનર્વાસ, મકાનોનું નિર્માણ અને પાંચ ઈન્ડિયા રીઝર્વ બટાલિયોની સ્થાપના માટેની રાશિનો સમાવેશ કરાયો છે. ઈન્ડિયા રીઝર્વ બટાલિયન જમ્મુ અને કાશ્મીરના યુવાનો માટે 4 હજાર રોજગારીઓનું સર્જન કરશે. પશ્મીના સંવર્ધન પરિયોજના – 50 કરોડ રૂપિયા કુલ પેકેજ રકમ – 80068 કરોડ રૂપિયા આ રકમ પ્રધાનમંત્રી રાષ્ટ્રીય રાહત કોષ હેઠળ 837 કરોડ રૂપિયા અને પાછલા વર્ષના પૂર પછી રાજ્યને આપવામાં આવેલા એક હજાર કરોડ રૂપિયા સહિત અગાઉ જાહેર કરવામાં આવેલી રકમોથી વધારાની છે.
પ્રધાનમંત્રીએ સીધીના બસ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો, સહાય મંજૂર કરી

પ્રધાનમંત્રી, શ્રી નરેન્દ્ર મોદીએ મધ્યપ્રદેશના સીધી ખાતે બસ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો હતો. પ્રધાનમંત્રી કાર્યાલયે પ્રધાનમંત્રીને ટાંકતા એક ટ્વીટમાં કહ્યું, “મધ્યપ્રદેશના સીધીમાં ભયાનક બસ અકસ્માત થયો. શોકગ્રસ્ત પરિવારોને આશ્વાસન. બચાવ અને રાહત કાર્યમાં સ્થાનિક તંત્ર કાર્યરત છે.” પ્રધાનમંત્રીએ મૃતકોના પરિજનોને સહાય પણ મંજૂર કરી છે. પીએમઓએ ટ્વીટ કરીને કહ્યું, “
કેન્દ્રીય મંત્રીમંડળે ત્રણ લાખ રૂપિયા સુધીની ટૂંકા ગાળાની કૃષિ લોન પર વાર્ષિક 1.5%ની વ્યાજ સહાયને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે તમામ નાણાંકીય સંસ્થાઓ માટે ટૂંકા ગાળાની કૃષિ લોન પર 1.5% વ્યાજ સહાયને પુનઃસ્થાપિત કરવાની મંજૂરી આપી છે. આમ, નાણાંકીય વર્ષ 2022-23થી 2024-25 માટે ધિરાણ સંસ્થાઓ (જાહેર ક્ષેત્રની બૅન્કો, ખાનગી ક્ષેત્રની બૅન્ક, સ્મોલ ફાઇનાન્સ બૅન્કો, પ્રાદેશિક ગ્રામીણ બૅન્કો, સહકારી બૅન્કો અને સીધી રીતે વાણિજ્યિક બૅન્કો સાથે જોડાયેલ કોમ્પ્યુટરાઈઝ્ડ
બાંગ્લાદેશના પ્રધાનમંત્રીની ભારતની સત્તાવાર મુલાકાત દરમિયાન ભારત-બાંગ્લાદેશનું સંયુક્ત નિવેદન

1. પીપલ્સ રિપબ્લિક ઓફ બાંગ્લાદેશ સરકારના પ્રધાનમંત્રી મહામહિમ શેખ હસીનાએ ભારતના પ્રધાનમંત્રી શ્રી નરેન્દ્ર મોદીના આમંત્રણ પર 05 થી 08 સપ્ટેમ્બર 2022 દરમિયાન ભારતની સત્તાવાર મુલાકાત લીધી હતી. આ મુલાકાત દરમિયાન મહામહિમ પ્રધાનમંત્રી શેખ હસીનાએ ભારતના રાષ્ટ્રપતિ શ્રીમતી દ્રૌપદી મુર્મુ અને ભારતના ઉપરાષ્ટ્રપતિ શ્રી જગદીપ ધનખર સાથે મુલાકાત કરી હતી. વિદેશ મંત્રી ડૉ. એસ. જયશંકર અને પૂર્વોત્તર ક્ષેત્રના વિકાસ મંત્રી શ્રી જી. કિશન રેડ્ડીએ તેમની સાથે મુલાકાત કરી હતી. પ્રધાનમંત્રી શેખ હસીનાના કાર્યક્રમમાં 1971માં બાંગ્લાદેશની મુક્તિ માટે થયેલા યુદ્ધ દરમિયાન શહીદ થયેલા અને ગંભીર રીતે ઇજા પામેલા ભારતીય સશસ્ત્ર દળોના 200 વંશજો માટે "બંગબંધુ શેખ મુજીબુર રહેમાન વિદ્યાર્થી શિષ્યવૃત્તિ"નો પણ સમાવેશ થાય છે. તેમણે એક વ્યાવસાયિક કાર્યક્રમમાં પણ સંબોધન આપ્યું હતું, આ કાર્યક્રમનું આયોજન 7 સપ્ટેમ્બર 2022 ના રોજ ભારતીય અને બાંગ્લાદેશના વેપારી સમુદાયો દ્વારા સંયુક્ત રીતે કરવામાં આવ્યું હતું. 2. બંને દેશના પ્રધાનમંત્રીઓએ 6 સપ્ટેમ્બર 2022ના રોજ એક મર્યાદિત અને બંધબારણે થયેલી બેઠક કરી હતી અને ત્યારબાદ પ્રતિનિધિમંડળ સ્તરની બેઠકમાં ચર્ચા યોજવામાં આવી હતી. આ બેઠકો બંને પક્ષે ઉષ્માપૂર્ણ અને સૌહાર્દપૂર્ણ રીતે જોવા મળી હતી. બંને દેશના નેતાઓએ ગાઢ ઐતિહાસિક અને ભાઇચારાના સંબંધો અને લોકશાહી અને બહુલવાદના સહિયારા મૂલ્યો પર આધારિત દ્વિપક્ષીય સંબંધોની ઉત્કૃષ્ટ સ્થિતિ પર સંતોષ વ્યક્ત કર્યો હતો, જે સંબંધો સાર્વભૌમત્વ, સમાનતા, વિશ્વાસ અને સમજણ પર આધારિત સર્વવ્યાપી દ્વિપક્ષીય ભાગીદારીમાં પ્રતિબિંબિત થાય છે જે વ્યૂહાત્મક ભાગીદારીમાં પણ આગળ વધ્યા છે. 3. બંને નેતાઓએ બાંગ્લાદેશની આઝાદીની સુવર્ણ જયંતિ, રાષ્ટ્રપિતા બંગબંધુ શેખ મુજીબુર રહેમાનની જન્મ શતાબ્દી તેમજ ભારત અને બાંગ્લાદેશ વચ્ચે રાજદ્વારી સંબંધોની સ્થાપનાના 50 વર્ષની ઉજવણીમાં સામેલ થવા માટે માર્ચ 2021માં પ્રધાનમંત્રી નરેન્દ્ર મોદીએ લીધેલી સત્તાવાર મુલાકાત અને ત્યારબાદ ડિસેમ્બર 2021 માં બાંગ્લાદેશના વિજય દિવસની સુવર્ણ જયંતિની ઉજવણીમાં, ગેસ્ટ ઓફ ઓનર તરીકે ઉપસ્થિત રહેવા માટે ભારતના રાષ્ટ્રપતિએ લીધેલી સત્તાવાર મુલાકાતના સંસ્મરણોને યાદ કર્યા હતા. 4. બંને દેશના પ્રધાનમંત્રીઓએ ઉચ્ચ સ્તરીય મુલાકાતોના સતત આદાનપ્રદાન અંગે સંતોષ વ્યક્ત કરવા સાથે તેની નોંધ લીધી હતી, જેના કારણે પારસ્પરિક સહકારના વિવિધ ક્ષેત્રોમાં પ્રગતિ પ્રાપ્ત કરવામાં મદદ મળી શકી છે. બંને પક્ષોએ જૂન 2022માં ભારતની નવી દિલ્હી ખાતે બંને દેશોના વિદેશ મંત્રીઓના નેતૃત્વ હેઠળ સંયુક્ત સલાહકાર પંચની સાતમી બેઠકના સફળ આયોજનને પણ યાદ કર્યું હતું. 5. બંને પ્રધાનમંત્રીઓએ રાજકીય અને સુરક્ષા સહયોગ, સંરક્ષણ, સરહદ વ્યવસ્થાપન, વેપાર અને જોડાણ, જળ સંસાધનો, વીજળી અને ઉર્જા, વિકાસ સહયોગ, સાંસ્કૃતિક અને લોકોથી લોકો વચ્ચેના સંબંધો સહિત પારસ્પરિક દ્વિપક્ષીય સહયોગના તમામ ક્ષેત્ર પર વિગતે ચર્ચા કરી હતી. તેઓ પર્યાવરણ, આબોહવા પરિવર્તન, સાઇબર સુરક્ષા,
ચૌરી ચૌરાની ઘટનાના સો વર્ષ પૂરા થવા પર પ્રધાનમંત્રીએ સ્વતંત્રતા સંગ્રામના નાયકોને યાદ કર્યા

પ્રધાનમંત્રી શ્રી નરેન્દ્ર મોદીએ પંડિત ભીમસેન જોશીને તેમની 100મી જન્મજયંતિ પર યાદ કર્યા છે. એક ટ્વિટમાં, પ્રધાનમંત્રીએ કહ્યું; "બહુમુખી પ્રતિભા ધરાવનાર પંડિત ભીમસેન જોશીજીને તેમની 100મી જન્મજયંતિ પર યાદ કરું છું. જેમણે તેમના કાર્યો દ્વારા ભારતીય સંગીત અને સંસ્કૃતિને લોકપ્રિય બનાવવા માટે સીમાચિહ્નરૂપ યોગદાન આપ્યું છે. તેઓ તેમની ગાયન પ્રસ્તુતિઓ દ્વારા આપણા રાષ્ટ્રને પણ સંગીતની નજીક લાવ્યા હતા." " …